CELEX: 32020D0260
Language: hu
Date: 2020-02-25 00:00:00
Title: A Bizottság (EU) 2020/260 végrehajtási határozata (2020. február 25.) az (EU) 2019/1202 végrehajtási határozatnak a robbanásmegelőzés és robbanásvédelem tekintetében történő módosításáról

26.2.2020   
               
               
                  HU
               
               
                  Az Európai Unió Hivatalos Lapja
               
               
                  L 54/31
               
            
         A BIZOTTSÁG (EU) 2020/260 VÉGREHAJTÁSI HATÁROZATA
         (2020. február 25.)
         az (EU) 2019/1202 végrehajtási határozatnak a robbanásmegelőzés és robbanásvédelem tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2014/34/EU európai parlamenti és tanácsi irányelv (2) 12. cikke értelmében azon termékek kapcsán, amelyek megfelelnek az olyan harmonizált szabványoknak, illetve azok egyes részeinek, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek az említett szabványok vagy azok részei által meghatározott, az említett irányelv II. mellékletében előírt alapvető egészségvédelmi és biztonsági követelményeknek.
                  
               
                     (2)
                  
                  
                     A Bizottság 1994. december 12-i, BC/CEN/46-92–BC/CLC/05-92 jelzetű levelében felkérte az Európai Szabványügyi Bizottságot (CEN) és az Európai Elektrotechnikai Szabványügyi Bizottságot (CENELEC), hogy a 94/9/EK európai parlamenti és tanácsi irányelv (3) támogatása céljából dolgozza ki és vizsgálja felül a vonatkozó harmonizált szabványokat. Az említett irányelvet felváltotta a 2014/34/EU irányelv, amely azonban nem változtatott a 94/9/EK irányelv II. mellékletében szereplő alapvető egészségvédelmi és biztonsági követelményeken.
                  
               
                     (3)
                  
                  
                     A CEN-hez és a CENELEC-hez intézett felkérés kifejezetten arra irányult, hogy az általuk és a Bizottság által elfogadott és a BC/CEN/46–92–BC/CLC/05–92 jelzetű kérelemhez csatolt szabványosítási program I. fejezetében foglaltak szerint dolgozzanak ki egy szabványt a robbanásveszélyes légkörben való használatra szánt felszerelések tervezésére és tesztelésére vonatkozóan. A CEN-t és a CENELEC-et arra is felkérték, hogy vizsgálják felül a meglévő szabványokat a 94/9/EK irányelv alapvető egészségvédelmi és biztonsági követelményekkel való összehangolásuk érdekében.
                  
               
                     (4)
                  
                  
                     A BC/CEN/46-92–BC/CLC/05-92 jelzetű kérelem alapján a CEN felülvizsgálta az „EN 1127-1:2011 Robbanóképes közegek. Robbanásmegelőzés és robbanásvédelem. 1. rész: Alapelvek és módszertan” című szabványt. A felülvizsgálat eredményeként a CEN benyújtotta a Bizottságnak az „EN 1127-1:2019 Robbanásmegelőzés és robbanásvédelem. 1. rész: Alapelvek és módszertan” című szabványt.
                  
               
                     (5)
                  
                  
                     A Bizottság a CEN-nel közösen értékelte, hogy a CEN által kidolgozott „EN 1127-1:2019” szabvány megfelel-e a BC/CEN/46–92 – BC/CLC/05–92 jelzetű kérelemben foglaltaknak.
                  
               
                     (6)
                  
                  
                     Az „EN 1127-1:2019” szabvány esetében teljesülnek a 2014/34/EU irányelv II. mellékletében megállapított, vele szemben támasztott követelmények. Ezért a szóban forgó szabványra történő hivatkozást indokolt közzétenni az Európai Unió Hivatalos Lapjában.
                  
               
                     (7)
                  
                  
                     Az „EN 1127-1:2019” szabvány felváltja az „EN 1127-1:2011” szabványt. Ezért az „EN 1127-1:2011” szabványra történő hivatkozást vissza kell vonni az Európai Unió Hivatalos Lapjában. Annak érdekében, hogy a gyártóknak elegendő idejük legyen felkészülni a módosított szabvány alkalmazására, az „EN 1127-1:2011” szabványra való hivatkozás visszavonását indokolt egy későbbi időpontra halasztani.
                  
               
                     (8)
                  
                  
                     A 2014/34/EU irányelv támogatására kidolgozott harmonizált szabványok hivatkozásait az (EU) 2019/1202 bizottsági végrehajtási határozat (4) tartalmazza. Az (EU) 2019/1202 végrehajtási határozat nyomán egyedül az „EN IEC 60079-0:2018 Robbanóanyagok. 0. rész: Gyártmányok. Általános követelmények (IEC 60079-0:2017)” című harmonizált szabványra való hivatkozás került közzétételre, amely alapján 2019. július 12-től vélelmezni lehet a 2014/34/EU irányelvben meghatározott, megfelelő alapvető követelményeknek való megfelelést. A végrehajtási határozat előírta továbbá az „EN IEC 60079-0:2018” számú szabványt megelőző szabvány hivatkozásának visszavonását. Annak biztosítása érdekében, hogy a 2014/34/EU irányelv támogatására kidolgozott harmonizált szabványok hivatkozásai egyetlen jogi aktusban szerepeljenek, az EN 1127-1:2019 és az EN 1127-1:2011 szabványok hivatkozásait az EN IEC 60079-0:2018 és az EN 60079-0:2012 + A11:2013 szabványok hivatkozásaival együtt fel kell venni az említett végrehajtási határozatot kiegészítendő mellékletekbe.
                  
               
                     (9)
                  
                  
                     Az (EU) 2019/1202 végrehajtási határozatot ezért ennek megfelelően módosítani kell.
                  
               
                     (10)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott megfelelő alapvető követelményeknek való megfelelés. Következésképpen elő kell írni, hogy e határozat a közzététele napján lépjen hatályba,
                  
               ELFOGADTA EZT A HATÁROZATOT:
         
            1. cikk
            Az (EU) 2019/1202 végrehajtási határozat a következőképpen módosul:
            
                        1.
                     
                     
                        Az 1. és a 2. cikk helyébe a következő szöveg lép:
                        
                           „1. cikk
                           A 2014/34/EU irányelv támogatására kidolgozott és e határozat I. mellékletében felsorolt, a robbanásveszélyes légkörben való használatra szánt felszerelésekre és védelmi rendszerekre vonatkozó harmonizált szabványok hivatkozásai közzétételre kerülnek az Európai Unió Hivatalos Lapjában.
                        
                        
                           2. cikk
                           A 2014/34/EU irányelv támogatására kidolgozott és e határozat II. mellékletében felsorolt, a robbanásveszélyes légkörben való használatra szánt felszerelésekre és védelmi rendszerekre vonatkozó harmonizált szabványok hivatkozásai az említett mellékletben meghatározott időpontoktól kezdődően törlésre kerülnek az Európai Unió Hivatalos Lapjából.”
                        
                     
                  
                        2.
                     
                     
                        A határozat kiegészül az e határozat mellékletében foglalt I. és a II. melléklettel.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. február 25-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2014/34/EU irányelve (2014. február 26.) a robbanásveszélyes légkörben való használatra szánt felszerelésekre és védelmi rendszerekre vonatkozó tagállami jogszabályok harmonizációjáról (HL L 96., 2014.3.29., 309. o.).
         
            (3)  Az Európai Parlament és a Tanács 94/9/EK irányelve (1994. március 23.) a robbanásveszélyes légkörben való használatra szánt felszerelésekre és védelmi rendszerekre vonatkozó tagállami jogszabályok közelítéséről (HL L 100., 1994.4.19., 1. o.).
         
            (4)  A Bizottság (EU) 2019/1202 végrehajtási határozata (2019. július 12.) a robbanásveszélyes légkörben való használatra szánt felszerelésekre és védelmi rendszerekre vonatkozóan a 2014/34/EU európai parlamenti és tanácsi irányelv támogatása céljából kidolgozott harmonizált szabványokról (HL L 189., 2019.7.15., 71. o.).
      
      
         
            MELLÉKLET
            
               
                  
                     „I. MELLÉKLET
                     
                                 Szám
                              
                              
                                 A szabvány hivatkozása
                              
                           
                                 1.
                              
                              
                                 EN IEC 60079-0:2018 Robbanóképes közegek. 0. rész: Gyártmányok. Általános követelmények (IEC 60079-0:2017)
                              
                           
                                 2.
                              
                              
                                 EN 1127-1:2019 Robbanásmegelőzés és robbanásvédelem. 1. rész: Alapelvek és módszertan
                              
                           
               
               
                  
                     II. MELLÉKLET
                     
                                 Szám
                              
                              
                                 A szabvány hivatkozása
                              
                              
                                 A visszavonás időpontja
                              
                           
                                 1.
                              
                              
                                 EN 60079-0:2012 + A11:2013 Robbanóképes közegek. 0. rész: Gyártmányok. Általános követelmények (IEC 60079-0:2011, módosítva + IS1:2013)
                              
                              
                                 2021. július 6.
                              
                           
                                 2.
                              
                              
                                 EN 1127-1:2011 Robbanóképes közegek. Robbanásmegelőzés és robbanásvédelem. 1. rész: Alapelvek és módszertan
                              
                              
                                 2022. február 1.
                              
                           
               ”